**Sveučilište Josipa Jurja Strossmayera u Osijeku
Katolički bogoslovni fakultet u Đakovu
objavljuje**

**JAVNI POZIV**

**za upis polaznika na „Teološko-katehetski program cjeloživotnog učenja za odgajateljice i odgajatelje u vjeri (rani i predškolski odgoj)“**

Program cjeloživotnog učenja naziva „Teološko-katehetski program cjeloživotnog učenja za odgajateljice i odgajatelje u vjeri (rani i predškolski odgoj)“ ukupno traje 120 sati. Program traje ukupno dva semestra, a nastava se izvodi kao turnusna nastava, prema nastavnom planu. Oblici izvođenja edukacije su predavanja, seminari i metodičke vježbe.

Prvi semestar obuhvaća filozofsko-teološki dio i dva uvodna kolegija odnosno 66 sati predavanja.

Drugi semestar obuhvaća pedagoško-katehetski dio u trajanju od 54 sata s dva moguća usmjerenja:

- Religiozni odgoj i kateheza

- Kateheza Dobroga Pastira

Nakon položenih ispita iz svih kolegija polaznik pristupa izradi završnog rada. Završetkom Programa stječe se 20 ECTS bodova i potvrda o završenom programu cjeloživotnog učenja „Teološko-katehetski program cjeloživotnog učenja za odgajateljice i odgajatelje u vjeri (rani i predškolski odgoj)“.

UVJETI UPISA:

Teološko - katehetski program cjeloživotnog obrazovanja za odgajateljice i odgajatelje u vjeri (rani i predškolski odgoj) namijenjen je osobama koje imaju stečenu kvalifikaciju u području ranoga i predškolskoga odgoja i obrazovanja i/ili obavljaju poslove stručnih suradnika u ustanovama za predškolski odgoj i obrazovanje (odgajatelji, logopedi, defektolozi, psiholozi, ostali stručni suradnici).

Pristup programu omogućava se i vjeroučiteljima (diplomiranim teolozima i diplomiranim katehetama odnosno magistrima) sukladno članku 6. stavku 4. Ugovora između Vlade RH i HBK o katoličkom vjeronauku u javnim školama i vjerskom odgoju u javnim predškolskim ustanovama.

Upisi će se obavljati na temelju sljedećih dokumenata:

* Osobna zamolba
* Životopis
* Domovnica
* Diploma
* Preporuka ravnatelja vrtića\*
* Preporuka župnika
* Krsni list
* Dvije fotografije
* Privola za prikupljanje i obradu osobnih podataka

*\*samo ukoliko je pristupnik zaposlen u vrtiću.*

U slučaju da polaznik programa ima stečenu kvalifikaciju teologa ili je u ranijim ciklusima sudjelovao u srodnim oblicima programa cjeloživotnog učenja, uz predočenje dokaza, može se osloboditi pohađanja nastave i polaganja ispita za predmete i područja čije je obveze ispunio ranijim obrazovanjem. Priznavanje i oslobađanje polaznika dijela programa provodi se prema postupku propisanom Pravilnikom o cjeloživotnom učenju na Katoličkom bogoslovnom fakultetu u Đakovu.

Cijena upisnine je: 3.000,00HRK (398,17 EUR)

Na javni poziv se pod jednakim uvjetima mogu prijaviti osobe oba spola.

Nepravovremene i nepotpune prijave neće se razmatrati.

Pristupnicima prijavljenim na javni poziv smatrat će se samo osoba koja podnese pravovremenu i potpunu prijavu te ispunjava formalne uvjete iz javnog poziva.

Potpunom prijavom smatra se prijava koja sadrži sve podatke i priloge navedene u ovom pozivu.

Prijave s dokazima o ispunjavanju uvjeta  podnose se do 11. studenoga 2022. godine putem redovne pošte na adresu:

**Katolički bogoslovni fakultet u Đakovu**

**„**Program cjeloživotnog učenja**“**

 **P. Preradovića 17**

**31400 Đakovo**

Obrasce osobne zamolbe i privole te dodatne informacije pristupnici mogu potražiti na mrežnoj stranici Katoličkoga bogoslovnog fakulteta u Đakovu <http://www.djkbf.unios.hr/hr/fakultet/cjelozivotno-ucenje>

**v. d. dekana**

**Prof. dr. sc. Ivica Raguž**